Københavns Adresseavis, 1775-02-22
Forordning, hvorved al Omløben med Handels= Kram= og Gaalanterie, samt Haandverks=Vare i Kiøbstæderne og paa Landet i Kongeriget Danmark aldeles forbydes. Christiansborg, den 13 Februarii 1775. Vi Christian den Syvende, af Guds Naade, Konge til Danmark og Norge, de Venders og Gothers, Hertug, udi Slesvig, Holsteen, Stormarn og Dytmersken, Greve udi Oldenborg og Delmenhorst. Giøre alle vitterligt, at Vi med yderste Mishag have fornummet den overalt i Vort Kongerrige Danmark paa Landet og i Stæderne tiltagende Misbrug ved Bissekram og Omløben med Handels=Kram og Galanterie=Varer til de Handlendes og Borgernes Fornærmelse i Kiøbstæder, hvorved ogsaa Bondestanden og andre ukyndige Folk forledes til unyttige og skadelige Udgifter, alt imod Lovens og de ergangne Forordningers Bydende desangaaende. Thi ville Vi hermed alvorligen have al Bissekram og Omløben med Handels=Kram= og Galanterie, samt Haandverks=Varer paa Landet og i Stæderne aldeles forbudet, under den herefter foreskrevne Straf. Og som denne ulovlige Omgang i sær eragtes at blive foretaget under Paaskud af Reyser til et eller andet Market; saa ville Vi og i den Henseende, til samtlige foregaaende Forordningers tydeligere Forstaaelse og strengere Efterlevelse, herved allernaadigst forordne og befale, saaledes at herefter allene skal forholdes, som følger: Det skal ikke allene være alle og enhver strengeligen formeent, under hvad Paaskud, optænkes kunde, med Kram Handels=Galanterie= eller Haandverks=Varer i Vort Kongerige Danmark at omreyse, for samme enten paa Landet, eller i Kiøbstæderne uden Markets=Tider at falbyde og sælge; men det skal ey heller være nogen tilladt, deslige, Varer til Markeder at føre, og der at falholde og sælge, uden dem, som dertil ved de Kræmmerne, Manufacturister, Professionister og andre allerede meddeelte, eller herefter nærmere bestemmende Privilegier, Friheder, Laugs= eller Borgerskabs=Breve ere berettigede, og disse skal, hver gang de sig saadan Marked=Reyse foretage, være forsynede med vedkommende Øvrigheds Pas og Attest, for hvis Rigtighed, Øvrigheden, som udstæder dem, bør være ansvarlig, og hvorudi udtrykkelig skal være meldt, hvem den med slige Varer Reysende er, hans fulde Navn og borgerlige Haandtering, efter hvilken Forordning, Privilegium, Rescript eller Laugsbrev han til den forehavende Reyse er berettiget, hvilke Varer han med sig fører, hvor og paa hvad Maade han samme maa afhænde, samt hvilken Vey hannem er tilladt at gaae, som stedse skal være den nærmeste lige Landeven, som mueligt er at tage. Dog maa saadant Øvrigheds=Pas, for hvilket Vedkommende betaler 8 Sk. i Skriverpenge, aldeles ikke tiene meere end til den ene Reyse det lyder paa, og ikke gie de længere end for den Tid, som til hans tilladelige Reyse virkelig behøves, samt efter Tilbagekomsten, med de videre ved hvert Marked tagne Attester, samtligen til Øvrigheden tilbageleveres. Ey heller maa den, som retmæssigen haver erhverved saadant Øvrigheds=Pas og Attest til en Marked=Reyse, samme til nogen anden udlaane; da ellers den, som med en andens Pas befindes at omreise, skal i alle Maader behandles som en uberettiget Omløber, efter det som neden foreskrevet vorder, og skal den, der udlaaner sit Pas til en anden, erlægge 200 Rdlr. til Stedets Fattige.